钦定古今图书集成/明伦汇编/氏族典/第251卷 > 张臣
## 钦定古今图书集成/明伦汇编/氏族典/第251卷 > 张臣

按《明外史张臣传》：“臣，榆林卫人。起行伍，为队长，𫏋捷
精悍，搏战好陷坚。屡迁宣府膳房堡守备，擢延绥八
卫游击将军。隆庆元年，寇入场子岭，参将吴昂被杀，
命臣代之。寻进副总兵，守蓟镇西协。万历初，录秋防
功，进署都督佥事。五年，以总兵官镇守宁夏，进署都
督同知，召佥书左府事。出为陕西总兵官，镇守固原。”
十八年移镇甘肃，谢病去。臣更历四镇，名著塞垣，为
一时良将

===张淳===按《明外史张淳传》：“淳字希古，桐城人。隆庆二年进士。
授永康知县。吏民素多奸黠，连告罢七令。淳至，日夜
阅案牍，剖决如流，吏民大骇服。久之，擢礼部主事，历
郎中，谢病去。起建宁知府，官终陕西布政。”